Madonna (zangeres)

**Madonna Louise Veronica Ritchie Ciccone**, geboren op 16 augustus 1958 bie Detroit) is n Amerikoanse popzangeres, danseres, schriefster, actrice en songwriter. Ze wordt ook *the queen of pop* nuimd, dat gain onterrechte bienoam is. Zie domineert al zo'n 35 joar de hitliesten en is de bestverkopende vraauwleke artiest aller tieden.

## Biogroafie
### Vrouge joaren
In 1958 wuir Madonna in Bay City, n ploatske bie Michigan's heufdstad Detroit geboren as oldste van 6 kinder. Heur voa, Sylvio (of Tony) Ciccone, is Italioans en heur moe, Madonna Ciccone-Fortin, was van Frans-Kanadees. 

Madonna gruide op in Rochester, n veurstad van Detroit. In 1963, overlaid heur 30-joarege mouder aan kanker. Madonna was dou nog mor 5 joaren old. Heur voader hertraauwde mit de hoesholdster, Joan Gustafson. Madonna begriept heur voader nait. De dood van heur moe en de misverstanden tuzzen heur en heur voader hebben n enörme inpact had op heur. Dit is ook trugge te vinden in laidken as *Oh father*, *Keep it together*, *Inside of me* en *Mother and father* dij zai loater schrieven zoll.

As kind volgt Madonna piano- en balletlessen. Op school dut zai aktief mit aan de artistieke aktivitaiten. Noa de middelboare school krigt zai n studiebeurs veur de Universitait van Michigan. Noa twij joar (1978) verleut zai de universitait om mit 35 dollar in n taxi te stappen noar Times Square in New York.

## Begun van heur affeer
Doar begunt Madonna's profesjonele daans- en akteeraffeer. Zie speult in n körte film en speelt in verschillnde punk-bandkes. As zai de bruiers Warner tegen komt, kriegt zai n ploatenkontrakt en moakt heur eerste album "Madonna". Singles van dit album waren *Everybody*, *Holiday*, *Borderline*, *Burning up* en *Lucky Star*. Veural *Holiday* was n grode hit dat tegenswoordeg nog aal ain van Madonna's perseunlieke favorieten is. t Imago van Madonna was "stroatwicht" en "boy toy". Dit heul zai ook bie de singel *Like a Virgin* aan. Dizze singel en album mit dezölfde noam worden voak zain as heur grode deurbroak. As aine zegt: "Like a virgin, touched for the very first time" den wait elk dat t om Madonna gait. 

Noa t oetbrengen van de single Like a Virgin, kwam Madonna mit heur volgende grode hit "Material Girl", n titel dij zai tot nau tou nog aal mit zoch mit droagt. De video was Madonna, in tegenstellen tot de vurrege video's, in n wereld van Hollywood, style, sieroaden, körtom "the material world". De video was inspireerd deur de film *Men want * mit Marilyn Monroe. Op de set van Material Girl komt zai akteur Sean Penn tegen, woar Madonna loater dat joar heur joa-woord aan geft.

In datzölfde joar speulde Madonna in de film *Desperetly seeking susan*, woarvan zai de soundtrack meuk *Into the groove*. Dit wuir ook ain van heur grootste hits ooit. Dizze kwam op de heroetgoave van Like a Virgin. Wieder kwamen de singels *Dress you up* en *angel* nog oet van t Like a Virgin album. 
Noa dij singles gong Madonna op tour, de *Virgin tour*. Dit was heur eerste tournee mit nog wat simpele optredens.

Noa dizze tour en n andere film, mit twij grode soundtrack hits *Crazy for you* en *Gambler*, begon zai in 1986 mit t "True Blue Album" n serieuze affeer as zangeres. Binoa alle singles wuiren succesvol. Versies as *Live To Tell*, *La Isla Bonita*, *Papa Don't Preach* en *Open Your Heart* worden deur elk oet dij tied wel heugd. Papa Don't Preach zörgde veur de eerste ophef rond heur. t Laidke gait over tienerwizze, n onderwaarp dat gevuileg lag in dij tied.

In 1987 speult Madonna in de film *Who's That Girl*, woarvan zai ook n soundtrack moakt. t Laidke *Who's That Girl* wuir n grode hit, moar de andere singles *The Look of Love* en *Causing a Commotion* wuiren minder suksesvol. Noa dizze singles gong zai weer op tour, noamelk heur *Who's That Girl Tour*.

## 2006
Tiedens heur *Confessions tour* haangt Madonna aan n kruus en droagt zai n doornkroon, tiedens t laidke Live to Tell. Dit zörgde veur wereldwied ophef onder kristenen en kristelke laaiders. In Duutslaand riskeerde Madonna zölfs n gevangenisstraf van 3 joar. Ook in Nederlaand perbaaierde de SGP jongern de vertonen van Madonna aan t kruus te veurkommen. Minister Donner van Justitsie en de gemainte Amsterdaam zeggen dat zai t optreden nait verbaaiden kennen.

Madonna het in oktober 2006 n raaize moakt noar Malawi, n klain Afrikoans laand. Doar het zai n kind adopteerd, nuimd *David*. t Zörgde veur veul onrust in de wereld, omdat n hailboel mìnzen dochten dat Madonna dit enkeld veur de publisiteit. Madonna het, as reaksie doarop, heur aigense verhoal doan bie Oprah Winfrey, woarin zai vertelt aal hail laank n daarde kind te hebben willen. Zai wol n kind oet de daarde wereld helpen n kaans om te leven baiden.

## Diskografie
* Madonna 1983 
* Like a virgin 1984 
* True blue 1986 
* Who's that girl? (soundtrack) 1987 
* You can dance 1987 
* Like a prayer 1989 
* I'm breathless 1990 
* The immaculate collection 1990 
* Erotica 1992 
* Bedtime stories 1994 
* Something to remember 1995 
* Evita (soundtrack) 1996 
* Ray of light 1998 
* Music 2000 
* GHV2 (Greatest hits volume 2) 2001 
* American life 2003 
* Confessions on a Dance Floor 2005
* I'm going to tell you a secret (live) 2006
* The Confessions Tour, Live From London (live) 2007

## Boetende hìnwiezen